| Árbore das bruxas |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Subclase: | Rosidae |
| Orde: | Myrtales |
| Familia: | Myrtaceae |
| Subfamilia: | Myrtoideae |
| Tribo: | Metrosidereae |
| Xénero: | *Metrosideros* |
| Especie: | *M. excelsa* |

 |
| Nome binomial |
| '**Metrosideros excelsa'**Gaertn. |
| Sinonimia |
| * *Metrosideros tomentosa* A.Rich. in J.S.C.Dumontd'Urville (1832).
* *Nania tomentosa* (A.Rich.) Kuntze (1891).
 |

A **árbore das bruxas** ou **metrosideros excelso** (***Metrosideros excelsa***) é unha árbore perennifolia da familia dos mirtos que produce un feixe de flores rechamangueiras compostas de conxuntos de estames. O metrosídero é unha das doce especies de *Metrosideros* endémicas de Nova Zelandia. Chámase *pōhutukawa* na súa lingua. En Galiza atopamos varios exemplares coma ornamentais, algúns deles senlleiros.

Descrición
----------

Porte da árbore
A árbore medra até 20 m de altura, cunha copa extensa en forma de cúpula. O seu rango natural son as rexións costeiras da Illa do Norte de Nova Zelandia, ao norte dunha liña que se estende dende New Plymouth (39° S) a Gisborne (39° S). Tamén medra á beira dos lagos da área de Rotorua. Un espécime xigante de *pohutukawa* en Te Araroa, na beiramar leste, ten sona de ser a árbore máis grande do país, cunha altura de 20 m e unha extensión de follaxe de 38 m. A árbore ten a reputación de ser un habitante dos cavorcos. É capaz de se manter agarrado ás fendas das abas en precarias e case verticais situacións. Algúns espécimes teñen raíces aéreas enmarañadas e fibrosas. Como o seu pariente hawaiano o *lehua* (*M. polymorpha*), a árbore do fogo amosouse eficiente na colonización dos campos de lava, notabelmente na Illa Rangitoto, un volcán no porto de Auckland.

Flores
------

O *pohutukawa* florea de novembro a xaneiro cun pico no medio do final de decembro (o verán do hemisferio sur), con brillantes flores carmesí cubrindo a árbore, polo tanto ten o sobrenome de **árbore de Nadal de Nova Zelandia**. Hai unha variación entre as árbores individuais no tempo da floración, na sombra e brillo das flores. En poboacións illadas a deriva xenética resultou en variación local: moitas das árbores que medran arredor dos lagos producen flores rosadas, e hai cultivares de flores amarelas, "Aurea", descendentes dun par descuberto en 1940 na Illa Motiti en Bay of Plenty (Baía da fartura).

Conservación
------------

En Nova Zelandia, a árbore do fogo está ameazada pola especie *Trichosurus vulpecula* que consome as súas follas. Un fondo caritativo de conservación, Project Crimson (Proxecto Carmesí), ten o obxectivo de reverter o declive da *pohutukawa* e doutras especies de *Metrosideros*.

Árbores senlleiras en Galiza
----------------------------

Árbore das bruxas na policía local da Coruña
Dous exemplares de árbores do fogo (*Metrosideros excelsa*) figuran no catálogo de árbores senlleiras de Galiza, elaborado pola Xunta de Galicia:

* Árbore do fogo do Xardín da Torre de Andrade, en Pontedeume (A Coruña).
* Árbore do fogo do xardín da Policía da Coruña, na Coruña.

Cultivo
-------

Árbore do fogo a rosear.
A árbore do fogo é unha árbore popular ornamental, vizosa e doada de cultivar. Áchase naturalizada na área de Wellington no norte da Illa do Sur. A *pohutukawa* foi ademais introducida en países de clima temperado a subtropical, incluíndo o sueste de Australia, naturalizándose na Illa Norfolk. Na costa de California, é unha árbore popular de rúa e xardín. En partes de Suráfrica o metrosídero medra tan ben que é considerado especie invasora, tamén se está a naturalizar nos cavorcos costeiros da rexión de Sydney, Australia.

En Europa dáse moi ben en Galiza, chegando á Coruña e o sur de Inglaterra.

Notas
-----

1. ↑  Sinónimos en Kew
2. ↑  Jaime Bernardo Blanco-Dios (2010) *As árbores da cidade de Pontevedra: flora ornamental arborescente do núcleo urbano de Pontevedra*. Concello de Pontevedra, p. 144
3. ↑  "Decreto 67/2007, do 22 de marzo, polo que se regula o Catálogo Galego de Árbores Senlleiras.
4. ↑  "Native Plant Information". Trees for Survival. Arquivado dende o orixinal o 25 de xuño de 2007. Consultado o 13 marzo 2007.  Arquivado 21 de febreiro de 2008 en Wayback Machine.
5. ↑  "Pohutukawa en España". Te Ara Encyclopedia of New Zealand. Arquivado dende o orixinal o 19-02-2009. Consultado o 18-06-2009.  Arquivado 19-02-2009 en Wayback Machine.
6. ↑  "Metrosideros excelsa en Inglaterra" (PDF). Royal Horticultural Society. Arquivado dende o orixinal (PDF) o 03-03-2009. Consultado o 18-06-2009.  Arquivado 03-03-2009 en Wayback Machine.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Árbore das bruxas*** |

|  |  |
| --- | --- |
|  | Wikispecies posúe unha páxina sobre:  ***Árbore das bruxas*** |

### Bibliografía

* Simpson, P. 2005. *Pōhutukawa & Rātā: New Zealand's Iron-Hearted Trees*. Wellington: Te Papa Press.

### Outros artigos

* Metrosídero do norte (*Metrosideros robusta*)

### Ligazóns externas

* "*Metrosideros excelsa*". *New Zealand Plant Conservation Network*. Arquivado dende o orixinal o 10-12-2007. Consultado o 09-06-2007.  Arquivado 10-12-2007 en Wayback Machine.
* "Pohutukawa Fact Sheet" (PDF). *Project Crimson*. Arquivado dende o orixinal (PDF) o 14-06-2007. Consultado o 09-06-2007.  Arquivado 14-06-2007 en Wayback Machine.

|  |  |
| --- | --- |
| Control de autoridades | 
* Wd: Q311747
* MAG: 2779579394

 |

|  |  |
| --- | --- |
| Identificadores taxonómicos | 
* APNI: 110298
* BioLib: 868259
* EOL: 5448620
* EPPO: MTDEX
* GBIF: 3185393
* iNaturalist: 122905
* IPNI: 598207-1
* NCBI: 62696
* PlantList: kew-126408
* POWO: ID
* Tela Botanica: 103174
* Tropicos: 22103140
* uBio: 1836847
* VicFlora: ID
* WCSPF: 126408

 |

|  |  |
| --- | --- |
| Identificadores | 
* UMLS: C1023664

 |